Y.B. Mangunwijaya
Yusuf Bilyarta Mangunwijaya (Ambarawa, Kabupatèn Semarang 6 Mèi 1929-Jakarta 10 Fèbruari 1999), punika budayawan, arsitèk, panulis, rohaniwan, aktivis lan pambéla wong cilik. Y.B. Mangunwijaya punika pambarep saking 12 sadhèrèk putra pasangan Yulianus Sumadi lan Serafin Kamdaniyah.

Yusuf Bilyarta Mangunwijaya ingkang akrab kanthi asma Romo Mangun, kaloka déning novelipun ingkang sesirah Burung-Burung Manyar. Naté nampi anugerah bebingah sastra sa-Asia Tenggara Ramon Magsaysay wonten ing taun 1996. Piyambakipun kathah nglairaken novèl ing antawisipun: Ikan-ikan Hiu, Ido, Homa, Roro Mendut, Durga/Umayi, Burung-Burung Manyar lan esai-esai ingkang sumebar wonten ing sawatawis ariwarta Indonésia. Bukunipun Sastra dan Religiositas mimpanganken bebingah buku non-fiksi ingkang saé piyambak taun 1982.

Wonten ing babagan arsitèktur, piyambakipun ugi asring dipunjuluki Bapak arsitèktur modhèren Indonésia. Salah satunggil bebingah ingkang naté katampi inggih punika Aga Khan Award, ingkang wujud bebingah paling inggil karya arsitèktural ing donya ingkang nembé tuwuh (donya tumuwuh), kanggé rancangan pamukiman ing gisiking Kali Code, Yogyakarta.

Romo Mangun angraos kuciwa bab sistem pendhidhikan ing Indonésia, pramila lajeng nuwuhaken gagasan-gagasan énggal. Piyambakipun tumunten ambangun Yayasan Dinamika Edukasi Dasar. Sadèrèngipun, Romo ambangun gagasan SD ingkang eksploratif dhumateng wargi kurban proyèk waduk Kedung Amba, Jawa Tengah, sarta sing ndunungi ingkang kacingkrangan ing gisiking Kali Code, Yogyakarta.

Perjuanganipun ing babagan mbela kaum mlarat, katindhes lan kapinggiraken kanthi pulitik swara hati nurani andadosaken piyambakipun dados oposisi salami pamaréntahan Soeharto.

Pendidikan 
 HIS Fransiscus Xaverius, Muntilan, Magelang (1936-1943)
 STM Jetis, Yogyakarta (1943-1947)
 SMU-B Santo Albertus, Malang (1948-1951)
 Seminari Menengah Kotabaru, Yogyakarta (1951)
 Seminari Menengah Santo Petrus Kanisius, Mertoyudan, Magelang (1952)
 Filsafat Téyologi Sancti Pauli, Kotabaru, Yogyakarta (1953-1959)
 Teknik Arsitèktur, ITB, Bandung (1959)
 Rheinisch Westfaelische Technische Hochschule, Aachen, Jerman (1960-1966)
 Fellow Aspen Institute for Humanistic Studies, Colorado, AS (1978)

Biografi 
 1936
 Mlebet HIS Fransiscus Xaverius, Muntilan, Magelang.
 1943
 Tamat HIS, nglajengaken dhateng STM Jetis, Yogyakarta.
 Ndèrèk kingrohosi ingkang dipunwontenaken déning bala Jepang ing lapangan Balapan, Yogyakarta.
 Wiwit remen sinau sajarah donya lan filsafat.
 1944
 STM Jetis dipunbibaraken, lan dipundadosaken markas perjuangan bala RI.
 Ndhèrèk aksi nyolong mobil-mobil bala Jepang.
 1945
 Dados prajurit TKR Batalyon X divisi III. tugas ing asrama militèr Benteng Vrederburg, lajeng wonten ing asrama militèr Kotabaru, Yogyakarta. Ndhèrèk ing salebeting pertempuran Ambarawa, Magelang, lan Mranggen.
 1946
 Nglajengaken sekolah ing STM Jetis.
 Dados prajurit Tentara Pelajar, naté dipuntugasaken minangka supir pendamping Panglima Perang Sri Sultan Hamengkubuwono IX mriksa wadyabala.
 1947
 Lulus STM Jetis.
 Wekdal Agresi Militer Walanda I, kagabung wonten ing TP Brigade XVII minangka Komandan TP Kompi Kedu.
 1948
 Mlebet SMU-B Santo Albertus, Malang
 1950
 Minangka Perwakilan saking Pemuda Katulik hadir wonten ing karaméan kemenangan RI ing alun-alun kitha Malang. Ing mriki Mangun mireng pidato Mayor Isman ingkang salajengipun berpengaruh dhumateng masa depanipun.
 1951
 Lulus SMU-B Santo Albertus, nglajengaken dhateng Seminari Menengah ing Kotabaru.
 1952
 Pindah dhateng Seminari Menengah Petrus Kanisius, Mertoyudan, Magelang.
 1953
 Nglajengaken dhateng Seminari Tinggi. Sekolah ing Institut Filsafat dan Téyologi Santo Paulus ing Kotabaru. Salah satunggaling guru inggih punika ya iku Biskop Soegijapranata, SJ.
 1959
 8 September dipuntahbisaken dados Imam déning Biskop Agung Semarang Mgr. Soegijapranata, SJ.
 Nglajengaken pendidikan wonten ing Teknik Arsitektur ITB.
 1960
 Nglajengaken pendidikan wonten ing Rheinisch Westfaelische Technische Hochschule, Aachen, Jerman.
 1963
 Nenggani wekdal Biskop Soegijapranata séda ing biara suster Pusat Penyelenggaraan Ilahi ing Harleen, Walanda
 1966
 Lulus pendidikan arsitèktur lan wangsul dhateng Indonésia.
 1967-1980
 Dados Pastor Paroki ing Gréja Santa Theresia, Désa Salam, Magelang.
 Wiwit sesambungan sareng pemuka agama sanès, sepertos Gus Dur lan Ibu Gedong Bagoes Oka.
 Dados Dosen Luar Biyasa jurusan Arsitektur Fakultas Teknik UGM.
 Wiwit nyerat artikel kanggé koran Indonesia Raya lan Kompas, tulisan-tulisanipun kathah bab: agama, kabudayan, lan teknologi. Ugi nyerat carkak lan novèl.
 1975
 Mimpangaken Piala Kincir Emas, saking carkak ingkang dipunselenggaraaken déning Radio Nederland.
 1978
 Kanthi dorongan Dr. Soedjatmoko, Romo Mangun ndèrèk kuliah singkat bab kemanusiaan minangka Fellow of Aspen Institute for Humanistic Studies, Aspen, Colorado, AS.
 1980-1986
 Ndhampingi wargi Kali Code ingkang terancam penggusuran, ngayahi mogok dhahar kanggé nulak rencana penggusuran.
 1986-1994
 Ndhampingi warga Kedung Amba ingkang dados kurban pembangunan waduk.
 1992
 Nampi The Aga Khan Award kanggé arsitèktur Kali Code
 1994
 Ngadegaken laboratorium Dinamika Edukasi Dasar. Model pendidikan DED ingkang dipunterapaken wonten ing SD Kanisius Mangunan, ing Kalasan, Sléman, Yogyakarta.
 1998
 26 Mèi, Romo Mangun dados satunggiling pembicara utama wonten ing aksi dhémonstrasi peringatan terbunuhnya Moses Gatutkaca ing Yogyakarta.
 10 Fèbruari 1999
 Séda, amargi kénging serangan jantung, sasampunipun maringi sesorah wonten ing seminar Meningkatkan Peran Buku dalam Upaya Membentuk Masarakat Indonésia Baru ing Hotèl Le Meridien, Jakarta.

Karya Arsitektur 
 Pemukiman Kali Code, Yogyakarta
 Kompleks Sendangsono
 Gedung Keuskupan Agung Semarang
 Gedung Bentara Budaya, Jakarta
 Gréja Katulik Jetis, Yogyakarta
 Gréja Katulik Cilincing, Jakarta
 Markas Kowihan II
 Biara Trappist Gedono, Salatiga, Semarang

Bebingah 
 Bebingah Kincir Emas kanggé penulisan carkak saking Radio Nederland
 Aga Khan Award for Architecture kanggé pamukiman Kali Code, Yogyakarta  
 Bebingah arsitèktur saking Ikatan Arsitek Indonésia (IAI) kanggé papan paziarahan Sendang Sono.
 Bebingah sastra sa-Asia Tenggara Ramon Magsaysay ing taun 1996

Buku lan tulisan 
 Balada Becak, novèl, 1985
 Balada dara-dara Mendut, novèl, 1993
 Burung-Burung Rantau, novèl, 1992
 Burung-Burung Manyar, novèl, 1981
 Di Bawah Bayang-Bayang Adikuasa, 1987
 Durga Umayi, novèl, 1985
 Esei-esei orang Republik, 1987
 Fisika Wangunan, buku Arsitektur, 1980
 Gréja Diaspora, 1999
 Gerundelan Orang Republik, 1995
 Ikan-Ikan Hiu, Ido, Homa, novèl, 1983
 Impian Dari Yogyakarta, 2003
 Kita Lebih Bodoh dari Generasi Soekarno-Hatta, 2000
 Manusia Pascamodern, Semesta, dan Tuhan: renungan filsafat hidup, manungsa modhèren, 1999
 Memuliakan Allah, Mengangkat Manusia, 1999
 Menjadi génerasi pasca-Indonésia: kegelisahan Y.B. Mangunwijaya, 1999
 Menuju Indonésia Serba Baru, 1998
 Menuju Republik Indonesia Serikat, 1998
 Merintis RI Yang Manusiawi: Republik yang adil dan beradab, 1999
 Pasca-Indonésia, Pasca-Einstein, 1999
 Pemasyarakatan susastra dipandang dari sudut budaya], 1986
 Pohon-Pohon Sesawi, novèl, 1999
 Pulitik Hati Nurani
 Puntung-Puntung Roro Mendut, 1978
 Putri duyung yang mendamba: renungan filsafat hidup manungsa modhèren
 Ragawidya, 1986
 Romo Rahadi, novèl, 1981 (terbit kanthi sesinglon Y. Wastu Wijaya)
 Roro Mendut, Genduk Duku, Lusi Lindri, novèl trilogi, 1983-1987
 Rumah Bambu, kumpulan carkak, 2000
 Sastra dan Religiositas, kumpulan esai, 1982
 Saya Ingin Membayar Utang Kepada Rakyat, 1999
 Soeharto dalam Cerpen Indonésia, 2001
 Spiritualitas Baru
 Tentara dan Kaum Bersenjata, 1999
 Tumbal: kumpulan tulisan tentang kabudayan, perikemanusiaan dan kemasyarakatan, 1994
 Wastu Citra], buku Arsitektur, 1988

Buku Bab Romo Mangun 
 Romo Mangun Di Mata Para Sahabat, Abdurrahman Wahid, Kanisius, 1999
 Y.B. Mangunwijaya, Pejuang Kemanusiaan, Priyanahadi dkk, Kanisius, 1999
 Tektonika Arsitektur YB. Mangunwijaya, Eko A. Prawoto, Cemeti Art House Yogyakarta, 1999
 Romo Mangun Imam bagi Kaum Kecil, Purwatma Pr, Kanisius, 2001
 Mendidik Manusia Merdeka, Romo Y.B. Mangunwijaya 65 Tahun, Sumartana dkk, Institut Dian/Interfedei dan Pustaka Pelajar, 1995
 Mengenang Y.B. Mangunwijaya, Pergulatan Intelektual dalam Era Kegelisahan, Sindhunata, Kanisius, 1999
 Menjadi Generasi Pasca-Indonésia, Kegelisahan Y.B. Mangunwijaya, Kanisius, 1999
 Romo Mangun Sahabat Kaum Duafa, Iip D. Yahya dan I.B. Shakuntala, Kanisius, 2005

Ugi pirsani 
 Wiki Id: Yusuf Bilyarta Mangunwijaya

Pranala njawi 
 Simposium Sosok YB Mangunwijaya (Kompas)
 Romo Mangun  Catherine Mills, Inside Indonésia
 Romo Mangun, activist  Nico Schulte Nordholt, Inside Indonésia

Rintisan umum
Artikel mawa basa krama
Lair 1929
Pati 1999
Tokoh Indonésia
Tokoh Katulik Indonésia
Aktivis
Alumni Seminari Menengah Santo Petrus Kanisius
Alumni Institut Filsafat dan Téyologi Santo Paulus, Yogyakarta
Alumni Institut Teknologi Bandung
Alumni Rheinisch Westfaelische Technische Hochschule